РЕПУБЛИКА СРБИЈА

НАРОДНА СКУПШТИНА

Одбор за правосуђе, државну

управу и локалну самоуправу

07 Број: 06-2/323-18

13. децембар 2018. године

Б е о г р а д

**З А П И С Н И К**

**47. СЕДНИЦЕ ОДБОРА ЗА ПРАВОСУЂЕ, ДРЖАВНУ УПРАВУ И ЛОКАЛНУ САМОУПРАВУ, ОДРЖАНЕ 11. ДЕЦЕМБРА 2018. ГОДИНЕ**

Седница је почела у 12,00 часова.

 Седницом је председавао Петар Петровић, председник Одбора.

Седници су присуствовали чланови Одбора: Славиша Булатовић, др Александар Мартиновић, Неђо Јовановић, Милетић Михајловић, Михаило Јокић, Марко Парезановић, Ђорђе Комленски и Срето Перић.

Осим чланова Одбора, седници су присуствовали и Србислав Филиповић, заменик члана Јована Палалића и Александра Мајкић, заменик члана Биљане Пантић Пиља.

 Седници нису присуствовали чланови Одбора: Жарко Мићин, Наташа Мићић, Вјерица Радета, Душан Петровић и др Балинт Пастор нити њихови заменици.

Седници је присуствовао и Иван Јовичић, заменик председника Високог савета судства, изборни члан из реда судија.

Председник Одбора је констатовао да су испуњени услови за рад и пуноважно одлучивање након чега је ставио на гласање, а чланови Одбора су **већином гласова** утврдили следећи

Д н е в н и р е д :

1. Разматрање Предлога одлуке о избору судија који се први пут бирају на судијску функцију, који је поднео Високи савет судства (број 119-3690/18, од 30. новембра 2018. године);
2. Утврђивање Предлога одлуке о престанку функције јавног тужиоца у Основном јавном тужилаштву у Краљеву (118-3416/18, од 6. новембра 2018. године);
3. Утврђивање Предлога одлуке о престанку функције јавног тужиоца у Основном јавном тужилаштву у Руми (118-3443/18, од 9. новембра 2018. године);
4. Разно.

 Пре преласка на рад по тачкама утврђеног дневног реда председавајући је предложио, а чланови Одбора су **већином гасова** усвојили: Записник са 40. седнице Одбора, одржане 25. октобра 2018. године; Записник са 41. седнице Одбора, одржане 29. октобра 2018. године; Записник са 42. седнице Одбора, одржане 6. новембра 2018. године; Записник са 43. седнице Одбора, одржане 23. новембра 2018. године; Записник са 44. седнице Одбора, одржане 26. новембра 2018. године; Записник са 45. седнице Одбора, одржане 27. новембра 2018. године и Записник са 46. седнице Одбора, одржане 5. децембра 2018. године.

**ПРВА ТАЧКА** - Разматрање Предлога одлуке о избору судија који се први пут бирају на судијску функцију, који је поднео Високи савет судства (број 119-3690/18, од 30. новембра 2018. године).

 Председавајући је обавестио чланове и заменике чланова Одбора да је Високи савет судства доставио Народној скупштини Предлог одлуке о избору судија који се први пут бирају на судијску функцију са укупно предложених 154 кандидата, након чега је отворио расправу у вези са овом тачком дневног реда.

 Како се нико није јавио за реч председавајући је ставио на гласање предлог

 -да Одбор предложи Народној скупштини да прихвати Предлог одлуке о избору судија који се први пут бирају на судијску функцију за Основни суд у Аранђеловцу, Основни суд у Бачкој Паланци, Основни суд у Вршцу, Основни суд у Лазаревцу, Основни суд у Младеновцу, Основни суд у Обреновцу, Основни суд у Панчеву, Основни суд у Пожаревцу, Основни суд у Руми, Основни суд у Старој Пазови, Основни суд у Убу, Прекршајни суд у Аранђеловцу, Прекршајни суд у Ваљеву, Прекршајни суд у Врању, Прекршајни суд у Вршцу, Прекршајни суд у Горњем Милановцу, Прекршајни суд у Зрењанину, Прекршајни суд у Јагодини, Прекршајни суд у Крагујевцу, Прекршајни суд у Краљеву, Прекршајни суд у Крушевцу, Прекршајни суд у Лазаревцу, Прекршајни суд Лесковцу, Прекршајни суд у Нишу, Прекршајни суд у Новом Пазару, Прекршајни суд у Пожаревцу, Прекршајни суд у Пожеги, Прекршајни суд у Пријепољу, Прекршајни суд у Прокупљу, Прекршајни суд у Руми, Прекршајни суд у Сенти, Прекршајни суд у Смедереву, Прекршајни суд у Сомбору, Прекршајни суд у Суботици, Прекршајни суд у Ужицу, Прекршајни суд у Чачку, Прекршајни суд у Београду, Прекршајни суд у Новом Саду, Основни суд у Новом Саду, Први основни суд у Београду, Други основни суд у Београду, Трећи основни суд у Београду.

-да за известиоца Одбора на седници Народне скупштине буде одређен Петар Петровић, председник Одбора.

 Чланови Одбора су **већином гласова прихватили** овај предлог.

**ДРУГА ТАЧКА -** Утврђивање Предлога одлуке о престанку функције јавног тужиоца у Основном јавном тужилаштву у Краљеву (118-3416/18, од 6. новембра 2018. године).

 Председавајући је подсетио присутне да је Снежана Џамић, јавни тужилац у Основном јавном тужилаштву у Краљеву, на основу члана 89. став 1. Закона о јавном тужилаштву испунила услове за престанак функције јавног тужиоца по сили закона због навршења радног века, те да је потребно да Одбор утврди Предлог одлуке о престанку функције јавног тужиоца у Основном јавном тужилаштву у Краљеву.

 Председавајући је ставио на гласање предлог

-да Одбор утврди Предлог одлуке о престанку функције јавног тужиоца у Основном јавном тужилаштву у Краљеву Снежани Џамић, на основу члана 89. став 1. Закона о јавном тужилаштву, по сили закона због навршења радног века;

-да предлог ове одлуке упути Народној скупштини са предлогом да се у складу са чланом 167. Пословника Народне скупштине разматра по хитном поступку;

-да за представника Одбора на седници Народне скупштине буде одређен Петар Петровић, председник Одбора.

Чланови Одбора су **већином гласова прихватили** овај предлог.

**ТРЕЋА ТАЧКА -** Утврђивање Предлога одлуке о престанку функције јавног тужиоца у Основном јавном тужилаштву у Руми (118-3443/18, од 9. новембра 2018. године).

Председавајући је подсетио присутне да је Софија Витомировић, јавни тужилац у Основном јавном тужилаштву у Руми, на основу члана 89. став 1. Закона о јавном тужилаштву испунила услове за престанак функције јавног тужиоца по сили закона, због навршења радног века, те да је потребно да Одбор утврди Предлог одлуке о престанку функције јавног тужиоца у Основном јавном тужилаштву у Руми.

 Председавајући је ставио на гласање предлог

-да Одбор утврди Предлог одлуке о престанку функције јавног тужиоца у Основном јавном тужилаштву у Руми Софији Витомировић, на основу члана 89. став 1. Закона о јавном тужилаштву по сили закона, због навршења радног века;

-да предлог ове одлуке упути Народној скупштини са предлогом да се у складу са чланом 167. Пословника Народне скупштине разматра по хитном поступку;

-да за представника Одбора на седници Народне скупштине буде одређен Петар Петровић, председник Одбора.

Чланови Одбора су **већином гласова прихватили** овај предлог.

**ЧЕТВРТА ТАЧКА –** Разно.

 Расправа у вези са овом тачком дневног реда није отварана.

Седница је завршена у 12,15 часова.

СЕКРЕТАР ПРЕДСЕДНИК

Сања Пецељ Петар Петровић